Ma d ayen-nniḍen, sǧehdet iman-nwen di SSsid, di lǧehd n tezmert-is. Lset leslaḥ merra n Yillu, iwakken ad tizmirem ad teṭṭfem zdat tḥila n Cciṭan . Ifasusen 6.10-11
Yal yiwen i yumnen s Lmasiḥ ittusawel-ed ɣer imenɣi di rruḥ mgal tizemmar n ccer (at Ifasus 6.10-13). Cciṭan akk-d leǧnun-is, ɣas akken ur ten-nettwali ara, xeddmen tixazabiyin iwakken a ɣ-ḍurren, tteeraḍen a ɣ-sbeeden ɣef Ssid Illu, neɣ ad ɣ-snegren. Lameena, Ssid Illu ur aɣ-yeǧǧi ara a neqqim mebla ma nerra ɣef yiman-nneɣ ; ifka-yaɣ-d leslaḥ swayes ara nerr i yeedawen-is, yerna a ten-neɣleb. Yerna di tilawt, Ssid Illu yerbeḥ yakan, iɣleb iedawen-nneɣ di rruḥ yerna yefka-yaɣ tarennawt nni ines (Iruamniyen 8.37-38).
Imenɣi agi mgal « lerwaḥ imcumen » yettusemma daɣen imenɣi di rruḥ. Am wakken ara t-walim, udmawen merra n waebad ur nelli ara i Ssidi Illu, d ayla n Cciṭan, tt-ttafellaḥt-is ; ur ilaq ara ad ittekki degs umasiḥi. D ayen issewhamen, issedhacen, m’ara d-nerr s lexbar belli acḥal n wudmawen neɣ n leïnaf n waebad merra yeffɣen i leebada n Ssidi Illu i yellan deg idles-nneɣ. Daymi ara twalim neɣ ara tfehmem belli leqraya agi tlaq mliḥ i tudert-nwen n yal ass kunwi d Ssidi Illu
Timsirin:
- Tarennawt (Aɣlab) n umidag
- Amkan-nneɣ di Lmasiḥ
- Leslaḥ i d-ifka Ssid Illu
- Ur ilaq ara a nefcel ara zdat n Cciṭan
- Aebad ur nelli ara i Ssid Illu, deg wayen akk i ɣ-d-izzin
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn